जोगप्रदीपिका
जोग प्रदीपिका , हठयोग से सम्बन्धित एक ग्रन्थ है। इसकी रचना १७३७ ई में रामानन्दी जयतराम ने की थी। यह हिन्दी, ब्रजभाषा, खड़ी बोली की मिलीजुली भाषा में रचित है और शब्दावली संस्कृत के अत्यन्त निकट है। दोहा, चौपाई, सोरठा आदि छन्दों में योग के आठ अंगों का आठ खण्डों में वर्णन किया गया है। इसके खण्डों के नाम ये हैं- (१) जम वरनन (यम वर्णन) (२) नेम कथन (नियम कथन) (३) आसनवर्णन (आसन वर्णन) (४) इसका नाम नहीं दिया है। विविध विषयों का वर्णन (५) प्रत्याहार वरनन (६) धारना (७) ध्यान वरनन (८) समाधि वरनन इस ग्रन्थ में छः षट्कर्मों, ८४ आसनों, २४ मुद्राओं और ८ कुम्भकों का वर्णन है। इस ग्रन्थ की सन् १८३० की एक पाण्डुलिपि में ८४ आसनों के चित्र हैं।